จงเสนอไอเดีย กองทุนแบบจ่ายปันผล และไม่จ่ายปันผล แตกต่างกันอย่างไร
กองทุนที่จ่ายเงินปันผล จะนำกำไรที่ได้จากสินทรัพย์ที่ลงทุน ไม่ว่าจะในรูปแบบ Capital Gain หรือ เงินปันผล ออกมาจ่ายเป็นกระแสเงินสดให้ผู้ลงทุน ถือเป็นการลงทุนที่หลายคนนิยมเพราะให้ความรู้สึกว่ามี “รายได้” เข้ามาเรื่อยๆ ซึ่งจริงๆ แล้ว เงินปันผลก็มีลักษณะคล้ายๆ ดอกเบี้ยที่เราได้รับนั่นเอง แต่เงินปันผลจะมากจะน้อยก็แล้วแต่จำนวนเงินต้นที่เราลงทุนไป รวมถึงผลประกอบการของกองทุน และสินทรัพย์ที่กองทุนไปลงทุน 

กองทุนปันผลเหมาะกับใคร?
เนื่องจากเป็นกองทุนที่จ่ายกระแสเงินสดออกมา จึงเหมาะกับบุคคลที่มีเงินก้อนใหญ่ (เช่น หลักล้านขึ้นไป) เพื่อให้มีรายได้เข้ามาเรื่อยๆ กองทุนปันผลนั้นมีประโยชน์มากสำหรับวัยหลังเกษียณที่เราไม่ได้ทำงานมีเงินเดือนแล้ว ถือว่าเป็น Passive Income อีกทางหนึ่ง การลงทุนเพื่อรับเงินปันผลนั้นไม่เหมาะกับคนที่มีเงินก้อนจำนวนเล็กๆ เพราะ เราไม่มีเงินต้นจำนวนมากพอ เงินปันผลที่เราได้รับก็จะน้อยตามกันไป ถ้าเราหวังแต่กินเงินปันผลไปเรื่อยๆ ทุกเดือน โดยไม่มีการลงทุนเพิ่ม ก็อาจทำให้เราไม่บรรลุเป้าหมายจำนวนเงินที่เราหวังไว้

กองทุนที่ไม่จ่ายเงินปันผล กองทุนประเภทนี้ ตามชื่อเลยคือหากกองทุนได้รับกำไรจากสินทรัพย์ที่ลงทุนอยู่ ไม่ว่าจะในรูปแบบ Capital Gain หรือเงินปันผล ก็จะไม่มีการจ่ายปันผลออกมาให้นักลงทุนเป็นตัวเงิน ในทางตรงกันข้าม กองทุนจะนำกลับไปลงทุนต่อ เพื่อให้เงินก้อนที่ใช้ลงทุนนั้นเพิ่มมากขึ้น

กองทุนไม่จ่ายปันผล เหมาะกับใคร?
เนื่องจากกองทุนไม่จ่ายปันผลมีจุดประสงค์คือเพิ่มพูนเงินก้อน จึงเหมาะกับบุคคลที่ยังมีเงินจำนวนไม่มาก เพื่อให้เงินนั้นเติบโตขึ้นเรื่อยๆ จนบรรลุเป้าหมายที่ตั้งไว้ นอกจากนี้ ยังเหมาะกับผู้ลงทุนที่อายุยังน้อย และยังทำงานมีเงินเดือนอยู่ สามารถนำเงินส่วนหนึ่งมาลงทุนในกองทุนไม่จ่ายปันผล เพื่อให้เงินเติบโต ขณะเดียวกันก็ยังมีเงินใช้ในชีวิตประจำวันจากเงินเดือน กองทุนไม่จ่ายปันผล อาจไม่เหมาะกับผู้ที่ลงทุนที่ต้องการความมั่นคง หรือไม่สามารถรับความเสี่ยงได้สูง เช่น ผู้ที่เกษียณแล้ว หรือ ผู้ที่ไม่ได้ทำงานประจำ
3.ตลาดการเงิน & ผลิตภัณฑ์และบริการทางการเงิน